laion/Wikipedia-Exotic huggingface dataset:
এম. ভেঙ্কটরমণ

মার্গশ্যাম বেঙ্কটরমণ (তেলুগু: ఎం. వెంకటరమణ; জন্ম: ২৪ এপ্রিল, ১৯৬৬) অন্ধ্রপ্রদেশের সেকান্দারবাদ এলাকায় জন্মগ্রহণকারী কোচ ও সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিকে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে তামিলনাড়ু দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন এম. বেঙ্কটরমণ। ১৯৮৭-৮৮ মৌসুম থেকে ১৯৯৮-৯৯ মৌসুম পর্যন্ত এম. বেঙ্কটরমণের প্রথম-শ্রেণীর খেলোয়াড়ী জীবন চলমান ছিল। ১৯৮৭-৮৮ মৌসুমের রঞ্জী ট্রফি প্রতিযোগিতায় তার অভিষেক ঘটে। সবমিলিয়ে ৩৫ উইকেট পান। তন্মধ্যে, রেলওয়েজের বিপক্ষে চূড়ান্ত খেলায় ৭/৯৪ পান। এটিই তার খেলোয়াড়ী জীবনের সেরা বোলিং পরিসংখ্যান ছিল। ১৯৮৮-৮৯ মৌসুমে আরও ৩০ উইকেটের সন্ধান পান তিনি। ফলশ্রুতিতে, জাতীয় দল নির্বাচকমণ্ডলীর দৃষ্টি আকর্ষণে সক্ষমতা দেখান। তামিলনাড়ু দলকে শিরোপা বিজয়ে সহায়তা করেন। এছাড়াও, ১৯৮৯-৯০ মৌসুমের দিলীপ ট্রফির শিরোপা বিজয়ে দক্ষিণ অঞ্চলকে সহায়তা করেছিলেন। এছাড়াও কয়েক বছর ইংরেজ লীগে ক্রিকেটে অংশ নিয়েছেন। সবমিলিয়ে প্রথম-শ্রেণীর খেলোয়াড়ী জীবনে ২৪৭ উইকেট পেয়েছেন। তন্মধ্যে, তামিলনাড়ুর পক্ষে ২১২ উইকেট লাভ করেছিলেন। সমগ্র খেলোয়াড়ী জীবনে একটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন এম. বেঙ্কটরমণ। ২৮ এপ্রিল, ১৯৮৯ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ১৭ ডিসেম্বর, ১৯৮৮ তারিখে বড়োদরায় সফরকারী নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। ঘরোয়া ক্রিকেটে সুন্দর খেলা উপস্থাপনার স্বীকৃতিস্বরূপ সফরকারী নিউজিল্যান্ডের বিপক্ষে খেলার জন্যে ভারতের একদিনের দলে রাখা হয়। বরোদরায় নিজস্ব একমাত্র ওডিআইয়ে অংশ নেন তিনি। খেলায় তিনি দুই উইকেট লাভ করেছিলেন। ১৯৮৮-৮৯ মৌসুমে দলের সাথে ওয়েস্ট ইন্ডিজ গমন করেন। জ্যামাইকার সাবিনা পার্কে স্বাগতিক দলের বিপক্ষে নিজস্ব একমাত্র টেস্টে খেলেন। প্রথম ইনিংসে উইকেট শূন্য অবস্থায় তাকে মাঠ ত্যাগ করতে হয়। তবে, দ্বিতীয় ইনিংসে ডেসমন্ড হেইন্সের একমাত্র উইকেট পেয়েছিলেন। ওয়েস্ট ইন্ডিজের জয়ের পূর্বে এ উইকেটটি পেয়েছিলেন। এরপর, ১৯৯০ সালে নিউজিল্যান্ড গমন করেছিলেন। ২০০০ সালে ক্রিকেট খেলা থেকে অবসর গ্রহণ করে কোচিং জগতের দিকে ধাবিত হন। ২০১১ সাল পর্যন্ত সিঙ্গাপুর ক্রিকেট অ্যাসোসিয়েশনে প্রধান কোচের দায়িত্বে ছিলেন। চেন্নাইভিত্তিক বিসিসিআই একাডেমির স্পিন বোলিং কোচ হিসেবে নিযুক্ত হন এবং তামিলনাড়ু প্রিমিয়ার লীগের দল ডিনডিগাল ড্রাগন্সের কোচ হন। বেঙ্গালুরুভিত্তিক ন্যাশনাল ক্রিকেট একাডেমির কোচিং বিভাগে কাজ করেন। সেখানে তিনি প্রতিশ্রুতিশীল তরুণ ভারতীয় স্পিন বোলারদেরকে প্রশিক্ষণ দেন। List of India Test Cricketers "India – Test Batting Averages"। ESPNCricinfo। সংগ্রহের তারিখ ৩১ আগস্ট ২০২০।  "India – Test Bowling Averages"। ESPNCricinfo। সংগ্রহের তারিখ ৩১ আগস্ট ২০২০।  ভেঙ্কটপতি রাজু এক টেস্টের বিস্ময়কারী শ্রীনিবাসরাঘবন ভেঙ্কটরাঘবন ভারতীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ভারতীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে এম. ভেঙ্কটরমণ (ইংরেজি) ক্রিকেটআর্কাইভে এম. ভেঙ্কটরমণ (সদস্যতা প্রয়োজনীয়) (ইংরেজি)
ফরস্টার মুতিজা

ফরস্টার মুতিজা (ইংরেজি: Forster Mutizwa; জন্ম: ২৪ আগস্ট, ১৯৮৫) হারারে এলাকায় জন্মগ্রহণকারী জিম্বাবুয়ীয় আম্পায়ার ও সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিক থেকে শুরু করে ২০১০-এর সূচনালগ্ন পর্যন্ত সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর জিম্বাবুয়ীয় ক্রিকেটে মনিকাল্যান্ড ও ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে মাঝারিসারিতে ব্যাটিং করতেন তিনি। পাশাপাশি ডানহাতে অফ ব্রেক বোলিংয়ে পারদর্শী ছিলেন। ২০০৪ সাল থেকে ২০১৯ সাল পর্যন্ত ফরস্টার মুতিজা’র প্রথম-শ্রেণীর খেলোয়াড়ী জীবন চলমান ছিল। ফরস্টার মুতিজা জিম্বাবুয়ের স্বল্পসংখ্যক উইকেট-রক্ষক-ব্যাটসম্যানদের অন্যতম ছিলেন। দূর্ভাগ্যজনকভাবে তাকে আন্তর্জাতিক ক্রিকেটে অংশগ্রহণের জন্যে দীর্ঘসময় অপেক্ষার প্রহর গুণতে হয়েছিল। ২০০৬-০৭ ও ২০০৭-০৮ মৌসুমে বেশ সুন্দর ক্রীড়ানৈপুণ্য প্রদর্শন করে লোগান কাপে শতরানের ইনিংস খেলেন। ফলশ্রুতিতে, দল নির্বাচকমণ্ডলীর দৃষ্টি আকর্ষণে সক্ষম হন। ২০০৯-১০ মৌসুমের লোগান কাপেও ভালো খেলেন। ঐ প্রতিযোগিতায় ৬০-এর অধিক গড়ে সহস্র রানের মাইলফলক স্পর্শ করেন। ম্যাশোনাল্যান্ড ঈগলসের পক্ষে খেলোয়াড়ী জীবনের সেরা ১৯০ রান তুলেন। ঐ খেলায় তার দল জয় পেয়েছিল। সমগ্র খেলোয়াড়ী জীবনে একটিমাত্র টেস্ট, সতেরোটি একদিনের আন্তর্জাতিক ও তিনটিমাত্র টি২০আইয়ে অংশগ্রহণ করেছেন ফরস্টার মুতিজা। ২৬ জানুয়ারি, ২০১২ তারিখে ন্যাপিয়ারে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৭ জানুয়ারি, ২০০৯ তারিখে মোম্বাসায় স্বাগতিক কেনিয়া দলের বিপক্ষে একদিনের আন্তর্জাতিকে অভিষেক ঘটে তার। ২৫ অক্টোবর, ২০১১ তারিখে বুলাওয়েতে সফরকারী নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি। ঘরোয়া ক্রিকেটে দূর্দান্ত ক্রীড়ানৈপুণ্য প্রদর্শনের স্বীকৃতিস্বরূপ বাংলাদেশ গমনার্থে তাকে জিম্বাবুয়ে দলের সদস্যরূপে অন্তর্ভুক্ত করা হয়েছিল। কিন্তু, ঐ সফরের প্রথম একাদশে খেলার সুযোগ পাননি তিনি। অতঃপর, ২৭ জানুয়ারি, ২০০৯ তারিখে কেনিয়ার বিপক্ষে অভিষেক পর্ব সম্পন্ন হয় তার। ঐ সফরে বেশ ভালোমানের খেলা উপহারে সচেষ্ট ছিলেন। এরপর, ফিরতি সিরিজে নাইরোবিতে অনুষ্ঠিত চতুর্থ খেলায় ৬১ রান করেন। হারারেতে উপর্যুপরী ৭৯ ও ৫৫ রান সংগ্রহ করেন। ডিসেম্বর, ২০১৯ সালে ক্রিকেট খেলা ত্যাগ করে আম্পায়ারিত্বের দিকে ঝুঁকে পড়েন। Waller and Mutizwa named for Bangladesh tour "Mutizwa quits to be umpire"। News Day। সংগ্রহের তারিখ ১১ ডিসেম্বর ২০১৯।  গ্যারি ব্রেন্ট শিঙ্গিরাই মাসাকাদজা এক টেস্টের বিস্ময়কারী জিম্বাবুয়ীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা জিম্বাবুয়ীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ফরস্টার মুতিজা (ইংরেজি) ক্রিকেটআর্কাইভে ফরস্টার মুতিজা (সদস্যতা প্রয়োজনীয়) (ইংরেজি)
সাইক্লোপেডিয়া অফ বিবলিক্যাল, থিওলজিক্যাল অ্যান্ড ইকলেসিয়াস্টিক্যাল লিটারেচার

সাইক্লোপেডিয়া অফ বিবলিক্যাল, থিওলজিক্যাল অ্যান্ড ইকলেসিয়াস্টিক্যাল লিটারেচার (ইংরেজি: Cyclopædia of Biblical, Theological and Ecclesiastical Literature) হল দশ খণ্ড ও দু’টি পরিশিষ্ট খণ্ডে বিভক্ত একটি সহায়ক গ্রন্থ। ঊনবিংশ শতাব্দীতে প্রকাশিত এই গ্রন্থমালার লেখক ছিলেন শিক্ষক ও মিনিস্টার জন ম্যাকক্লিন্টক ও ব্যাখ্যামূলক ধর্মতত্ত্বের অধ্যাপক জেমস স্ট্রং। হার্পার অ্যান্ড ব্রাদার্স থেকে বইগুলি প্রকাশিত হয়েছিল। বিশ্বকোষ হিসেবে লেখকেরা একটি পাণ্ডিত্যপূর্ণ গ্রন্থ রচনায় ব্যাপৃত হয়েছিলেন। কিন্তু বইগুলি অ-বিশেষজ্ঞদের কাছেও সহজবোধ্য হয়। এগুলি ছিল "মিনিস্টার, ছাত্রছাত্রী, সাধারণ পাঠক ও সানডে স্কুল গ্রন্থাগারে ব্যবহারোপযোগী পবিত্র সাহিত্যের একটি সহায়িকা গ্রন্থ। স্বয়ংসম্পূর্ণ রচনা বলে জ্ঞানের এই শাখার তথ্যসূত্র হিসেবে সাধারণ ব্যবহারের জন্য কোনও বইয়ের প্রয়োজন ছিল না।" এই গ্রন্থমালার দশটি খণ্ডে যে বিষয়গুলি অন্তর্ভুক্ত হয় তার মধ্যে ছিল ব্যক্তিনামের বিবরণ, স্থান, ঘটনা, ধর্মতাত্ত্বিক ধ্যানধারণা, খ্রিস্টীয় চার্চসমূহের ইতিহাস ও বিশিষ্ট ধর্মীয় ব্যক্তিবর্গের জীবনী। Cyclopaedia of Biblical, theological, and ecclesiastical literature, Vol. I: A-B, James Strong, John McClintock, Google Books scan Cyclopaedia of Biblical, Theological and Ecclesiastical Literature, 1867–1887, via the Hathi Trust Digital Library.
তানোলি উপজাতি

Tanoli ( হিন্দকো, / উর্দু: تنولی‎‎ , تناলি; Hindustani ) একটি উপজাতি যারা পাকিস্তানের খাইবার পাখতুনখোয়ার হাজরা অঞ্চলে বাস করে। তারা লাসান নবাব ইউনিয়ন পরিষদের সংখ্যাগরিষ্ঠ জনগোষ্ঠী। তনোলি উপজাতি নিজেদেরকে গজনি অঞ্চল থেকে আগত পশতুন বা বার্লাস তুর্ক হিসাবে বর্ণনা করে। তানোলি্রা ১৮৪০-এর দশকে সরাসরি ব্রিটিশ ঔপনিবেশিক শাসনের অধীনে আসে। তাদের দুটি প্রধান বিভাগ রয়েছে, নাম পলাল (پل آل) এবং হিন্দাল (ہند آل)। ডেন্টাল মরফোলজি এবং ডিএনএ বিশ্লেষণের মাধ্যমে, বুনার এবং সোবীতে বসবাসকারী উপজাতির জেনেটিক বিশ্লেষণ অনুসারে, তনোলির মধ্যে সর্বাধিক প্রচলিত ওয়াই ক্রোমোসোমাল হ্যাপলগ্রুপ খুব কম R1a1 এর সাথে মূলত R1b1। গিলজাই পশতুনদের তুলনায় ভিন্ন একটি জিনগত বৈশিষ্ট্য। তবে তাদের মধ্যে কিছুটা হলেও অন্যান্য দক্ষিণ এশীয় শাখাগুলি পাশাপাশি LM20-এর উপস্থিতিও রয়েছে। কোড: হিন কোড প্রচারিত: হাই Hazara Gazetteer Allen, Charles (২০১২)। Soldier Sahibs: The Men Who Made the North-West Frontier। Hachette। পৃষ্ঠা 96।  Khan, Shahrukh Rafi; Khan, Foqia Sadiq (২০০৭)। Initiating Devolution for Service Delivery in Pakistan: Ignoring the Power Structure। Oxford University Press। পৃষ্ঠা 129।  Hazara Gazetteer, 1907
সাদত আলী সিকদার

ডা: সাদত আলী সিকদার (মৃত্যু: ১৯ জুন ২০১৭) বাংলাদেশের নারায়ণগঞ্জ জেলার রাজনীতিবিদ, চিকিৎসক ও মুক্তিযোদ্ধা যিনি তৎকালীন পাকিস্তান গণপরিষদের সদস্য ও তৎকালীন ঢাকা-২৭ আসনের সংসদ সদস্য ছিলেন। সাদত আলী সিকদার নারায়ণগঞ্জ জেলার আড়াইহাজারে জন্মগ্রহণ করেন। তার ছেলে জগন্নাথ বিশ্ববিদ্যালয়ের ভিপি ছিলেন এবং জাতীয় পার্টির ভাইস চেয়ারম্যান ও জাতীয় যুব সংহতির নির্বাহী সভাপতি আলমগীর সিকদার লোটন। সাদত আলী সিকদার চিকিৎসক, ভাষা সৈনিক ও মুক্তিযোদ্ধা ছিলেন। তিনি আড়াইহাজার উপজেলা আওয়ামীলীগের প্রতিষ্ঠাতা। পাকিস্তান গণপরিষদের সদস্য ছিলেন তিনি। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-২৭ আসন থেকে সংসদ সদস্য নির্বাচিত হন। সাদত আলী সিকদার ১৯ জুন ২০১৭ সালে ঢাকার সি এম এইচ হাসপাতালে চিকিৎসাধিন অবস্থায় মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "আড়াইহাজারের সাবেক এমপি মুক্তিযোদ্ধা ডাঃ সাদত আলী সিকদারের ইন্তেকাল"। এশিয়াখবর২৪.কম। ২১ জুন ২০১৭। ৩১ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০২০।
পপ! ওএস

পপ!_ওএস একটি মুক্ত ও ওপেন সোর্স লিনাক্স ডিস্ট্রিবিউশন যেগুলো সিস্টেম৭৬ এর নিজস্ব ব্র্যান্ডিঙে কম্পিউটারে ইন্সটলকৃত অবস্থায় আসে। যুক্তরাষ্ট্রের লিনাক্স কম্পিউটার প্রস্তুতকারী ব্যবসা প্রতিষ্ঠান সিস্টেম৭৬ এই ডিস্ট্রিবিউশনটি নির্মান ও উন্নয়ন করে। সিস্টেম৭৬ এর নিজস্ব কম্পিউটারের সাথে পপ!_ওএস পূর্ব থেকেই ইনন্সটল হয়ে আসে, তবে চায়লে অন্য যেকেউ এ অপারেটিং সিস্টেম ডাউনলোড ও ইন্সটল করতে পারে। পপ!_ওএস এএমডি এবং এনভিডিয়া জিপিইউ উভয়ের জন্যই আউট-অভ-দ্য বক্স সমর্থন প্রদান করে। এর ভালো জিপিইউ সমর্থনের জন্য পপ!_ওএস গেমিঙের জন্য একটা সহজ ডিস্ট্রিবিউশন হিশেবে ধরে নেওয়া হয়। ডিফল্টভাবে পপ!_ওএস ডিস্ক এনক্রিপশন, স্ট্রিমলাইন্ড উইন্ডো এবং ওয়ার্কস্পেস ব্যবস্থাপনা প্রদান করে। সর্বশেষ সংস্করণে এ অপারেটিং সিস্টেম সহজ টেন্সরফ্লো ইন্সটলের সুবিধাও প্রদান করা হয়। পপ!_ওএস প্রাথমিকভাবে সিস্টেম৭৬ উন্নয়ন করে, যেখানে প্রতিটি সংস্করণের উৎস কোডই গিটহাব রিপোজিটরিতে হোস্ট করে থাকে। অন্য অনেক লিনাক্স ডিস্ট্রিবিউশনের মত এটা কম্যুনিটি চালিত অপারেটিং সিস্টেম নয়, তবে যেকেউ চায়লে অন্য নামে এর সোর্স কোড থেকে নতুন ডিস্ট্রিবিউশন বিল্ড করতে পারে। "Pop!_OS released and Thank you"। blog.system76.com। ১৫ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০২০।  "What's New with Pop!_OS 20.04 LTS"। system76.com। ৩০ এপ্রিল ২০২০। ৩ মে ২০১৯ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  "DistroWatch.com: Pop!_OS"। distrowatch.com। ২৫ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০২০।  "Pop!_OS 20.04 Beta Benchmarks On The System76 Thelio Major - Phoronix"। www.phoronix.com। ২৭ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০২০।  Evangelho, Jason। "Pop OS 18.10 Linux Gaming Report: System76 Nails It For Nvidia And AMD Users"। Forbes (ইংরেজি ভাষায়)। ৫ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০২০।  "Pop!_OS"। GitHub (ইংরেজি ভাষায়)। ২৩ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০২০।  "Pop!_OS Tech" (ইংরেজি ভাষায়)। এপ্রিল ১০, ২০২০ তারিখে মূল থেকে আর্কাইভ করা। সংগ্রহের তারিখ জুন ১৩, ২০২০।  প্রাতিষ্ঠানিক ওয়েবসাইট ডিস্ট্রোওয়াচ এ পপ!_ওএস
দ্য হলিউড রিপোর্টার

দ্য হলিউড রিপোর্টার (ইংরেজি: The Hollywood Reporter) হচ্ছে একটি আমেরিকান বাণিজ্য ও বিনোদন ভিত্তিক ম্যাগাজিন। বিংশ শতাব্দীর শেষভাগে এটি ছিলো বিনোদন শিল্পের সর্ববৃহৎ দুই প্রকাশনার একটি, এবং প্রথমটি ছিলো ভ্যারাইটি ম্যাগাজিন। বর্তমানেও এ দুটি ম্যাগাজিন বিনোদন শিল্পের প্রায় সব খবরাখবরই প্রচার করে আসছে। দ্য হলিউড রিপোর্টার বিনোদন শিল্পের প্রথম দৈনিক পত্রিকা। একটি দৈনিক চলচ্চিত্র প্রকাশনা হিসেবে এটির শুরু, পরবর্তীতে ১৯৫০-এর দশকে এটি টেলিভিশন সংক্রান্ত প্রকাশনা দেওয়াও শুরু করে। ধীরে ধীরে ১৯৮০-এর দশকে এটি তার খবরের পরিধি আরও বৃদ্ধি করে। ভ্যারাইটি (ম্যাগাজিন) দাপ্তরিক ওয়েবসাইট ওয়েব্যাক মেশিনে আর্কাইভকৃত ২৫ জুলাই ২০১০ তারিখে
রাঁচি জেলার ইতিহাস

রাঁচি জেলা ঝাড়খণ্ড রাজ্যের চব্বিশটি জেলার মধ্যে একটি। এই অঞ্চলটি মাগধ সাম্রাজ্যের নিয়ন্ত্রণে ছিল, তখন এটি সম্রাট অশোকের অধীনে মৌর্য সাম্রাজ্যের একটি অংশ এবং পরবর্তীকালে গুপ্ত সাম্রাজ্যের একটি অংশ ছিল। গুপ্ত সাম্রাজ্যের পতনের পর ফানিমুকুট নামে এক কিংবদন্তি রাজা নাগবংশী রাজবংশ প্রতিষ্ঠা করেছিলেন এবং এর পরে বেশ কয়েক শতাব্দী ধরে ছোট নাগপুর মালভূমি অঞ্চলের নিয়ন্ত্রণ করেছিলেন। ছোট নাগপুর মালভূমি অঞ্চলে ১৪০০ খ্রিস্টপূর্বাব্দে বেশ কয়েকটি লোহার ধাতুমল, পাত্র রাখার ঝুড়ি, লোহার সরঞ্জাম ব্যবহারের প্রাথমিক প্রমাণ পাওয়া গিয়েছে। সমুদ্রগুপ্ত বর্তমান ছোটা নগপুর অঞ্চলে যাত্রা করার সময় মহানদী উপত্যকার দক্ষিণ কোসালা রাজ্যের বিরুদ্ধে প্রথম আক্রমণ পরিচালনা করেছিলেন। নাগবংশী রাজবংশ এই অঞ্চলে শাসন করছিল। আকবর দ্য গ্রেট আকবরের মুঘল সিংহাসনে যোগদানের আগ পর্যন্ত এই অঞ্চলটি যেকোনও রকমের বাহ্যিক প্রভাব থেকে মুক্ত ছিল। ১৫৮৫ সালে, আকবরের বাহিনী কোকরাহ'র রাজা মধু সিংহকে পরাজিত করে এই অঞ্চলের সম্পদ কাজে লাগিয়েছিল। নাগবংশী রাজবংশ মুঘল সাম্রাজ্যের অনুগত হয়ে ওঠে। পরে আকবরের পুত্র জাহাঙ্গীর বিহারের রাজ্যপাল ইব্রাহিম খানের নেতৃত্বে তাঁর বাহিনী প্রেরণ করেন এবং পঁয়তাল্লিশতম কোখরাহ প্রধান দুর্জন সালকে দিল্লী এবং পরে গোয়ালিয়রে বারো বছরের জন্য বন্দী করেন। পরে কোখরাহতে তাকে পুনঃপ্রতিষ্ঠিত করে শ্রদ্ধা নিবেদন করা হয়েছিল। অষ্টাদশ শতকে রাজা রঘুনাথ শাহ বেশ কয়েক বছর শাসন করেছিলেন। তিনি কবি ছিলেন, তিনি বেশ কয়েকটি মন্দিরও নির্মাণ করেছিলেন। পরে এই অঞ্চলটি শেষ পর্যন্ত ব্রিটিশদের অধীনে চলে আসে। ১৭৫৭ সালে পলাশীর যুদ্ধের পরে, ব্রিটিশ রাজ ভারতীয় উপমহাদেশের উপর তার দৃঢ় নিয়ন্ত্রণ প্রতিষ্ঠা করে। ১৭৬৫ সালে, ছোট নাগপুর অঞ্চলও তাদের নিয়ন্ত্রণে চলে যায়। ব্রিটিশরা ১৭৭২ সালে নাগবানসী মহারাজার সাথে একটি চুক্তি করেছিল। এই প্রশাসন বেশি দিন স্থায়ী হতে পারেনি। ১৮১৭ সালে রাঁচি জেলা সহ পার্শ্ববর্তী অঞ্চলগুলি সরাসরি রামগড়ের ম্যাজিস্ট্রেট দ্বারা পরিচালিত হয়েছিল। অসন্তুষ্ট জনগণ ১৮১১, ১৮২০ এবং ১৮৩১ সালে বিভিন্ন বিদ্রোহের সৃষ্টি করেছিল। এই বিদ্রোহগুলি নিয়ন্ত্রণ করতে এবং আরও ভাল প্রশাসনের জন্য ১৮৩৩ সালে সাউথ-ওয়েস্টার্ন ফ্রন্টিয়ার এজেন্সি নামে একটি পৃথক প্রদেশ গঠিত হয়েছিল যার মধ্যে ছোট নাগপুর অঞ্চল ও ধলভূমের সংলগ্ন অঞ্চল অন্তর্ভুক্ত ছিল। Singh, Upinder (২০০৮)। A History of Ancient and Early Medieval India: From the Stone Age to the 12th Century (ইংরেজি ভাষায়)। Pearson Education India। পৃষ্ঠা 220। আইএসবিএন 9788131711200।  Sharma, Tej Ram (১৯৭৮)। Personal and Geographical Names in the Gupta Inscriptions। Concept Publishing Company। পৃষ্ঠা 258।
সৌদি আরবের আইনব্যবস্থা

সৌদি আরবের আইন ব্যবস্থা হল শরিয়া ও ইসলামি আইন ভিত্তিক যা কুরআন ও মুহাম্মাদ(সঃ) এর সুন্নাহ থেকে উৎসরিত। শরিয়াহর উৎসে ইজমাও অন্তর্ভুক্ত, যা মুহাম্মাদ(সঃ) এর মৃত্যুর পর বিকশিত হয়েছে। সৌদি আরবের বিচারকদের দ্বারা এর ব্যাখ্যা ইসলামি আইনশাস্ত্রের অক্ষরিকত্ববাদী হাম্বলি পাঠশালার মধ্যযুগীয় রচনার দ্বারা প্রভাবিত। মুসলিম বিশ্বে এককভাবে, সৌদি আরব কর্তৃক শরিয়াহ আইন কোন বিধিবদ্ধ পদ্ধতি ছাড়াই গৃহীত হয়েছে। এটি এবং বিচারকার্যের জন্য মৌলিক আইনের অভাবের ফলে দেশের আইনগত পরিধি এবং বিষয়বস্তুতে যথেষ্ট অনিশ্চয়তা তৈরি হয়েছে। ফলে সরকার ২০১০ সালে শরিয়াকে বিধিবদ্ধ করার অভিপ্রায় ঘোষণা করে এবং ২০১৮ সালে সৌদি সরকার আইনি নীতি ও মৌলিক বিধিমালার একটি উত্সপুস্তক প্রকাশ করে। পাশাপাশি শরিয়াহ আইন রাজকীয় ডিক্রির মাধ্যমে জারি করা বিভিন্ন প্রবিধান (আরবি: "আনজিমা" যদিও সৌদি সরকারি অনুবাদ দফতর হতে তা "আইন" হিসেবে অনুবাদ করা হয়) দ্বারাও নিয়ন্ত্রিত, যা আধুনিক সমস্যাবলি নিয়ে আলোচনা করে, যেমন মেধাসত্ত্ব ও কর্পোরেট আইন। তবুও, শরিয়াহ এখনো আইনের প্রাথমিক উৎস হিসেবে বহাল আছে, বিশেষত ফৌজদারি আইন, পারিবারিক, অর্থনৈতিক আইন ও চুক্তি আইন, এবং কুরআন ও সুম্মাহকে দেশের সংবিধান হিসেবে ঘোষণা করা হয়েছে। ভূমি ও প্রাকৃতিক শক্তি আইনের ক্ষেত্রসমূহে, সৌদি রাষ্ট্রের বিস্তৃত মালিকানার অধিকর্তাগণ (বর্তমানে সৌদি রাজ পরিবার) একটি উল্লেখযোগ্য ভূমিকা পালন করে থাকে। "Saudi justice minister inaugurates book on legal precedents"। Arabnews। ৫ জানুয়ারি ২০১৮। ৫ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৮।
স্টার ট্রিবিউন

স্টার ট্রিবিউন (ইংরেজি: Star Tribune) যা স্টার ট্রিব (Star Trib) বা স্ট্রাইব (Strib) নামেও পরিচিত। এটি যুক্তরাষ্ট্রের মিনেসোটা অঙ্গরাজ্যের সর্বাধিক প্রচারিত পত্রিকা হিসেবে পরিচিত। এটি সপ্তাহের সাত দিনই প্রকাশিত হয়, এবং সেইন্ট পল-মিনিয়াপোলিস মহানগরীয় অঞ্চলের জন্য একটি আলাদা সংস্করণ এরা প্রকাশ করে। এছাড়া এটির বিভিন্ন অঙ্গরাজ্যব্যাপী সংস্করণগুলো মিনেসোটা, উইসকনসিন, আইওয়া, সাউথ ডাকোটা, এবং নর্থ ডাকোটাতেও পাওয়া যায়। এই পত্রিকাটির সবচেয়ে বড় প্রতিদ্বন্দী হচ্ছে পাইওনিয়ার প্রেস, যদিও এটি ছাড়াও ঐ অঞ্চলের আরো কিছু ভালো সার্কুলেটেড পত্রিকার সাথে এটির প্রতিযোগিতা চলে। বর্তমানের স্টার ট্রিবিউন ১৯৮২ সালে প্রতিষ্ঠিত মিনিয়াপোলিস স্টার-এর প্রতিরূপ। মিনিয়াপোলিস স্টার ছিলো একটি সান্ধ্য দৈনিক। এছাড়া তখন তারা মিনিয়াপোলিস ট্রিবিউন নামে সকালেও একটি পত্রিকা প্রকাশ করতো। "2008 Top 100 Daily Newspapers in the U.S. by Circulation" (পিডিএফ)। BurrellesLuce। ৩১ মার্চ ২০০৭। ২০১২-০৯-১৬ তারিখে মূল (PDF) থেকে আর্কাইভ করা। সংগ্রহের তারিখ ২০০৭-০৫-২৮।
মার্কিন অ্যানিমেশনের স্বর্ণযুগ

মার্কিন অ্যানিমেশনের স্বর্ণযুগ, মার্কিন অ্যানিমেশনের ইতিহাসের এমন একটি সময় যা ১৯২৮ সালের সবাক কার্টুনের সাথে শুরু হয়ে ১৯৬০ দশকের শেষ দিকে ধীরে ধীরে শেষ হয়েছিল, যেখানে প্রেক্ষাগৃহ নির্ভর স্বল্পদৈর্ঘ্য অ্যানিমেশ, টেলিভিশন অ্যানিমেশন এর নতুন মাধ্যমের কাছে জনপ্রিয়তা হারাতে শুরু করে,হানা বারবেরা, ইউপি,জে ওয়ার্ড প্রোডাকশনস এবং ডিপাটি-ফ্রেলেং এর মতো সস্তা বাজেট ও সীমিত অ্যানিমেশন তৈরির সংস্থাগুলো। ডিজনির "মিকি মাউস",  "মিনি মাউস;ডোনাল্ড ডাক, ডেইজি ডাক,গুফি এন্ড প্লুটো; ওয়ার্নার ব্রস, বাগ বানি, ড্যাফি ডাক, পোকি পিগ, টুইটি এন্ড সিলভেস্টার; এমজিএমের টম এন্ড জেরি এবং ড্রপি;ফ্লিশার স্টুডিওগুলির বেটি বুপ; ফেলিক্স দ্য ক্যাট; ওয়াল্টার ল্যান্টজের উডি উডপেকার; টেরিটুনের মাইটি মাউস; ইউপিএর মিঃ মাগু; এবং জে ওয়ার্ড প্রোডাকশনের রকি এন্ড বুলউইঙ্কল এর মতো অনেক জনপ্রিয় চরিত্র এই সময়ে উত্থান হয়েছে। পূর্ণদৈর্ঘ্য এনিমেশন শুরু হয় এই সময়ে। উল্লেখযোগ্যভাবে ডিজনির "ওয়ার্ল্ড  ইরা"  চলচ্চিত্রের সাথে ১৯৩৭ সালে "স্নো হোয়াইট & সেভেন ডর্ফ" থেকে বিস্তৃত হতে থাকে  ১৯৬৭ সালের "দ্য জঙ্গল বুক" পর্যন্ত। এই সময়ে টেলিভিশনে এনিমেশন শুরু হয় ১৯৪৮সালে প্রথম এনিমেটেড সিরিজ "ক্রুসেডার র‍্যাবিট" সম্প্রচারের মাধ্যমে। ওয়াল্ট ডিজনি সিদ্ধান্ত নেন সংবাদপত্র কার্টুনিস্ট হয়ে রাজনৈতিক ক্যারিক্যাচার ও কমিক্স স্ট্রিপ  আঁকবেন। তবে কেউই ডিজনিকে কাজে নিবেনা তাই তার বড়ভাই" পেজমেন-রুবিন"আর্ট স্টুডিওতে তাকে চাকরি দিয়েছিলেন।যেখানে তিনি খবরের কাগজ, ম্যাগাজিন, ও সিনেমা হলের জন্য বিজ্ঞাপন তৈরী করতেন। এখানে তিনি সহকার্টুনিস্ট ইউবি আইওয়ার্কস এর সাথে পরিচিত হোন,দুজনেই দ্রুত বন্ধু হয়ে গেল এবং ১৯২০ সালের জানুয়ারিতে যখন তাদের স্টুডিও এর সময় শেষ হয়ে গেল, তখন তারা একসাথে "আইওয়ার্কস ডিজনি কমার্শিয়াল আর্টিস্ট " নামে বিজ্ঞাপন এজেন্সি খোলার সিদ্ধান্ত নেয়। ব্যবসাটি মোটামুটিভাবে শুরু হলে,ওয়াল্ট তাদের ক্ষণস্থায়ী কোম্পানির জন্য টাকা বৃদ্ধি করতে সাময়িকভাবে"কানাস সিটি ফিল্ম এন্ড কো" তে যান এবং আইওয়ার্কস একা ব্যবসা চালাতে না পেরে শীঘ্রই ওয়াল্টকে অনুসরণ করেন। আর্টস" স্টুডিওতে চাকরি দেন। অ্যানিমেশনের ইতিহাস অ্যানিমেশন Gabler, Neal, 2006, Walt Disney: The Triumph of American Imagination, pp. 42–44, Alfred A. Knopf, New York City Gabler, Neal, 2006, Walt Disney: The Triumph of American Imagination, pp. 44–45, Alfred A. Knopf, New York City Gabler, Neal, 2006, Walt Disney: The Triumph of American Imagination, p. 45, Alfred A. Knopf, New York City Gabler, Neal, 2006, Walt Disney: The Triumph of American Imagination, p. 51, Alfred A. Knopf, New York City
শিকাগো ট্রিবিউন

শিকাগো ট্রিবিউন (ইংরেজি ভাষায়: Chicago Tribune) হচ্ছে যুক্তরাষ্ট্রের শিকাগো ও ইলিনয় ভিত্তিক একটি দৈনিক সংবাদপত্র। এটি ট্রিবিউন কোম্পানির অন্তর্গত একটি প্রকাশনা সংস্থা। এটি শিকাগো মহানগরীয় অঞ্চল ও গ্রেট লেকস অঞ্চলের সবচেয়ে বেশি পাঠকপ্রিয় সংবাদপত্র। সার্কুলেশনের দিক থেকে এটি বর্তমানে গোটা যুক্তরাষ্ট্রের অষ্টম বৃহত্তম সংবাদপত্র। এবং ট্রিবিউনের মালিকানাধীন পত্রিকাগুলোর মধ্যে এর অবস্থান দ্বিতীয় (প্রথম অবস্থানের আছে তাদেরই মালিকানাধীন পত্রিকা লস অ্যাঞ্জেলস টাইমস)। সচারচর বাড়ি বাড়ি পৌঁছে দেবার জন্য এই পত্রিকাটি ব্রডশিট আকারে প্রকাশিত হয়, কিন্তু নিউজস্ট্যান্ড, নিউজবক্স, রেল স্টেশন প্রভৃতি স্থানে বিক্রির জন্য এটির ট্যাবলয়েড সংস্করণও বের হয়। Article about resignation of Ann Marie Lipinski in The New York Times Saba, Jennifer (২০০৮-০৪-২৮)। "New FAS-FAX: Steep Decline at 'NYT' While 'WSJ' Gains"। Editor & Publisher। Nielsen Business Media, Inc। ২০১০-০৪-২৬ তারিখে মূল থেকে আর্কাইভ করা। সংগ্রহের তারিখ ২০০৯-১১-৩০।  "2008 Top 100 Daily Newspapers in the U.S. by Circulation" (পিডিএফ)। BurrellesLuce। ২০০৮-০৩-৩১। ২০১২-০৯-১৬ তারিখে মূল (PDF) থেকে আর্কাইভ করা। সংগ্রহের তারিখ ২০০৮-০৭-১৭।  "Tribune to launch tabloid for newsstands", The Chicago Tribune, January 13, 2009. Chicago Tribune Tribune newspaper web site Tribune Company Tribune corporate web site Tribune Group Overview External corporate profile Chicago Tribune's Frontpage (Updated)
বিশ্বনাথ থানা

বিশ্বনাথ থানা বাংলাদেশের সিলেট জেলার অন্তর্গত বিশ্বনাথ উপজেলার একটি থানা। ১৯২২ সালে বিশ্বনাথ থানা প্রতিষ্ঠিত হয়। বিশ্বনাথ উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম বিশ্বনাথ থানার আওতাধীন। পৌরসভা: বিশ্বনাথ ইউনিয়নসমূহ: ১নং লামাকাজী ২নং খাজাঞ্চী ৩নং অলংকারী ৪নং রামপাশা ৫নং দৌলতপুর ৬নং বিশ্বনাথ ৭নং দেওকলস ৮নং দশঘর বিশ্বনাথ উপজেলা সিলেট জেলা "বিশ্বনাথ উপজেলা - বাংলাপিডিয়া"। bn.banglapedia.org। বাংলাপিডিয়া। সংগ্রহের তারিখ ৩১ আগস্ট ২০২০।  "ইউনিয়নসমূহ - বিশ্বনাথ উপজেলা"। bishwanath.sylhet.gov.bd। জাতীয় তথ্য বাতায়ন। ৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০২০।
সেন্ট জেভিয়ার'স কলেজিয়েট স্কুল

সেন্ট জেভিয়ার্স কলেজিয়েট স্কুল কলকাতার একটি প্রাচীন ও ঐতিহ্যবাহী বিদ্যালয়। ১৮৬০ সালে সোসাইটি অফ জেসাসের খ্রিষ্টান মিশনারিরা এই বিদ্যালয় প্রতিষ্ঠা করেন। বিদ্যালয়টি সেন্ট ফ্রান্সিস জেভিয়ার্সের নামাঙ্কিত। ১৬ জানুয়ারি বিদ্যালয়ের প্রতিষ্ঠা দিবস বা ফাউন্ডেশন ডে পালিত হয়। বিদ্যালয় প্রাঙ্গণে দুটি ভবন রয়েছে। ভবন দুটি একটি পথ দ্বারা বিচ্ছিন্ন। একটি ভবনে প্রাথমিক বিভাগ (গ্রেড কে – ৫) ও অপর ভবনটিতে মাধ্যমিক বিভাগের (গ্রেড ৬ – ১২) ক্লাস বসে। মাধ্যমিক বিদ্যালয় প্রাঙ্গনটিতেই সেন্ট জেভিয়ার্স কলেজের ভবন ও একটি ছাত্রাবাস অবস্থিত। একই খ্রিষ্টীয় সংঘ দুই প্রতিষ্ঠানের প্রতিষ্ঠাতা হলেও, উভয় প্রতিষ্ঠানেই পৃথক প্রশাসন বিদ্যমান। মূলত ক্যাথলিক মতাবলম্বী ছাত্রদের পঠনপাঠনের জন্য এই বিদ্যালয় প্রতিষ্ঠিত হলেও সকল ধর্মের ছাত্ররাই এখানে পড়াশোনা করে থাকে। অধিকাংশ ক্লাসেই অখ্রিষ্টান ছাত্ররাই সংখ্যাগুরু। সেন্ট জেভিয়ার্স কলেজিয়েট স্কুল কাউন্সিল ফর দি ইন্ডিয়ান স্কুল সার্টিফিকেট ও পশ্চিমবঙ্গ মাধ্যমিক শিক্ষা পর্ষদ কর্তৃক অনুমোদিত। বিদ্যালয়ে চারটি হাউস রয়েছে। যথা: ব্রিটো হাউস (লাল; সেন্ট জন দে ব্রিটোর নামানুসারে), গোঞ্জাগা হাউস (সবুজ; সেন্ট অ্যালয়সিয়াস গোঞ্জাগার নামানুসারে), লোয়োলা হাউস (নীল; সেন্ট ইগনাটিয়াস লোয়োলার নামানুসারে) এবং বার্কম্যানস হাউস (হলুদ; সেন্ট জন বার্কম্যানস-এর নামানুসারে)। রবীন্দ্রনাথ ঠাকুর সত্যেন্দ্রনাথ ঠাকুর, প্রথম ভারতীয় আইসিএস শশী থারুর, প্রাক্তন রাষ্ট্রসংঘ আন্ডারসেক্রেটারি, ভারতের বর্তমান বিদেশ প্রতিমন্ত্রী স্যার জগদীশচন্দ্র বসু, বিশিষ্ট বিজ্ঞানী জ্যোতি বসু, পশ্চিমবঙ্গের প্রাক্তন মুখ্যমন্ত্রী সিদ্ধার্থ শঙ্কর রায়, ব্যারিস্টার, পশ্চিমবঙ্গের প্রাক্তন মুখ্যমন্ত্রী, মার্কিন যুক্তরাষ্ট্রে প্রাক্তন ভারতীয় রাষ্ট্রদূত জেনারেল শঙ্কর রায়চৌধুরী, ভারতের প্রাক্তন সেনাপ্রধান রাহুল দেব বর্মন, বিশিষ্ট সুরকার ও গায়ক সৌরভ গঙ্গোপাধ্যায়, বিশিষ্ট ক্রিকেটার রাজ কাপুর, বলিউড অভিনেতা উৎপল দত্ত, নাট্যকার ও অভিনেতা মহান মহারাজ নামে পরিচিত স্বামী বিদ্যানাথানন্দ, প্রখ্যাত ভারতীয় গণিতবিদ ও রামকৃষ্ণ মিশনের সন্নাসী। ..the bard enrolled in St Xaviers's School in 1875...along with his older brother Somendranath and his nephew Satyaprasad The Times of India, May 8, 2009. R.D. Burman, who had been Dilshad Khan's classmate in St Xavier's School, Kolkata. আর্কাইভইজে আর্কাইভকৃত ১১ জুলাই ২০১২ তারিখে Parveen Sultana Interview -entertainment.oneindia.in, October 12, 2007. টেমপ্লেট:Jesuit Schools of India
রে টানিন্দ্রাযানায় মালালা ও!

রে টানিন্দ্রাযানায় মালালা ও! (মালাগাসি: Ry Tanindrazanay malala ô!; বাংলা: ওহ, আমাদের প্রিয়তম স্বদেশ) মাদাগাস্কারের জাতীয় সঙ্গীত। এই গানের কথা দিয়েছেন "পাস্তেউর রাহাজাসোন" এবং সুরকার দিয়েছেন "নোরবেরট রাহারিসোয়া"। এইটি প্রথম জনগণে কার্যকর করা হয়েছিল যখন মাদাগাস্কার ফরাসি ইউনিয়নের মধ্যে একটি স্বশাসিত প্রজাতন্ত্র ঘোষণা করা হয়েছিল। ২৭শে এপ্রিল, ১৯৫৯ সালে একে সরকারী পার্লামেন্ট ভাবে অবলম্বন করেছিল। অতএব, মাদাগাস্কারের একটি জাতীয় সঙ্গীত ইতোমধ্যে ছিল যখন এইটি ২৬শে জুন ১৯৬০ সালে পূর্ণ স্বাধীনতা অর্জন করেছিল। www.nationalanthems.info মাদাগাস্কারের প্রথম জাতীয় সঙ্গীত, ১৮৯০ সালে একে গ্রহণ করা হয়েছিল। মাদাগাস্কারের জাতীয় সঙ্গীতের তথ্য